Za začetek prvenstva Formule 1 v sezoni 1966 so le Brabham, Ferrari in Cooper nastopali z najvišjo dovoljeno delovno prostornino motorjev 3,0 L, ostali tudi BRM pa so začeli z nekoliko povečano prostornino svojih starih motorjev. BRM je imel sicer v razvoji ambiciozen motor H16, toda za prvi dve dirki so morali uporabiti še zdaj dve leti starega P261. Kljub primanjkljaju moči motorja je Jackie Stewart zmagal na dirki za Veliko nagrado Monaka, toda nato sta Jack Brabham in dirkalnik Brabham BT19 pometla s konkurenco. Za zadnje tri dirke sezone je imel BRM že pripravljen nov motor H16 P83, toda Innes Ireland in Bob Bondurant v privatnih moštvih nista dosegla točk.